google/wiki40b huggingface dataset:
Det gode håps orden

Det gode håps orden (afrikaans: Orde van Goeie Hoop, engelsk: Order of Good Hope) var en sørafrikansk orden. Den ble innstiftet i februar 1973 og avskaffet i 2002 ved innstiftelsen av et helt nytt ordensvesen i Sør-Afrika. Ordenen var i den tid den eksisterte Sør-Afrikas fornemste utmerkelse. Sør-Afrikas president var ordenens stormester fram til 1985, da han i stedet ble ordenens høye beskytter.

Insignier

Ordenstegnet hadde form av en stjerne med åtte grupper av stråler. Midtmedaljongen var i turkis emalje og bar avbildningen av to hvite duer omgitt av en hvitemaljert bord der ordenens motto «spes bona» var plassert i øvre del og tolv proteablomster i nedre halvdel.
Ordensbåndet var grønt med smale gule striper ved kantene.

Tildeling

Det gode håps orden var tenkt som en diplomatisk orden. På grunn av Sør-Afrikas isolasjon fra internasjonale diplomatiske forbindelser under apartheid-regimet, ble ordenen sparsomt tildelt. Den kunne først tildeles både sørafrikanere og utlendinger for sivile eller militære fortjenester av Sør-Afrika, i særdeleshet i internasjonale forbindelser. Tildeling ble i 1985 begrenset til utlendinger.
Etter overgang til flertallsstyre i 1994 ble diplomatiske forbindelser med utlandet utvidet, blant annet gjennom en rekke statsbesøk. Ordenens høyeste klasse ble hyppigere tildelt enn før under president Mandela og hans etterfølger president Thabo Mbeki.
Det gode håps orden rolle er siden 2002 overtatt av Ordenen O. R. Tambos følgesvenner.

Norske innehavere

Kong Harald er innehaver av storkors av Det gode håps orden.
Filipine

Filipine er et spill eller en selskapslek som man kan leke i julen, eller andre tider på året da det spises nøtter. 
Dersom man finner to nøtter i samme skall, så spiser man den ene selv, og gir den andre til en venn som også vil spille filipine. Spillerne skal da, neste gang de treffes, eller neste morgen, se hvem av de to som først husker å si ordet «filipine» til den andre. Den som sier ordet først, har vunnet, og kan ha krav på en gave eller premie fra den andre, i henhold til avtalt innsats.
Leken finnes i flere europeiske land. Den kom til Norge fra Tyskland via Frankrike og Danmark, og både i Norge og Sverige har den vært kjent siden tidlig på 1800-tallet. I TV-serien Nissene over skog og hei fra 2011 var filipine et vesentlig element i handlingen.
Navnet har ikke noe med landet Filippinene å gjøre, men kommer kanskje av det tyske vielliebchen («kjæreste»), eventuelt det latviske filibas («lite par»)
George Ratcliffe Woodward

Bakgrunn

Woodward ble født i Birkenhead og gikk på skole i Elstree i Hertfordshire, før han begynte på Harrow School. I 1867 fikk han Sayer-stipendet for å gå på Gonville and Caius College i Cambridge. Han gikk ut derfra i 1872.

Prest

21. desember 1874 ble han ordinert til diakon av biskopen av London, og gikk inn i en stilling i St Barnabas i Pimlico. I september 1882 flyttet han til Little Walsingham for å betjene stedet i tillegg til Houghton St Giles i Norfolk. Woodward spilte cello og eufonium, noe han av og til brukte i prosesjoner. Han spilte også på bjeller og drev med birøkting. I tillegg trykket og gav han ut samlinger med sine egne dikt. I 1889 giftet han seg etter å ha flyttet til Chelmondiston nær Ipswich, i 1888.
I 1893 gav han ut Carols for Christmas-Tide, Series II. Konen hans, Alice, døde i oktober 1893 og ble gravlagt i Walsingham. Året etter gav Woodward ut Carols for Easter and Ascension-tide, with one original composition: "This joyful Eastertide" og samme år sluttet han i stillingen i Chelmondiston for å returnere til St Barnabas.
Woodward var med på å starte St Barnabas Choral Society, og dyrket interessen sin for carol-sang og såkalt plainsong. I 1897 gav han ut Hymns and Carols for Christmas-tide, i 1898 Legends of the Saints og i 1902 og 1903 The Seven Sleepers of Ephesus og Poemata. I 1899 forlot Woodward St Barnabas for å redigere Cowley Carol Book.
I 1904 ble Songs of Syon utgitt og i 1910 kom Woodwards utgave av Piae Cantiones, samlet for the Plainsong and Medieval Music Society. I 1917 var han med på å skrive The Acathist Hymn of the Holy Orthodox Church in the Original Greek Text and done into English Verse. I 1920 samarbeidet han med Charles Wood og gav ut An Italian Carol Book og i 1922 gav Woodward ut Hymns of the Greek Church.
I 1924 gav Woodward og Wood ut A Cambridge Carol Book: Being Fifty-two Songs for Christmas, Easter and Other Seasons. I boken var «Ding Dong Merrily on High» og «Past Three O'Clock». Samme år fikk Woodward et æresdoktorat i musikk fra Lambeth. Han døde 3. mars 1943.
Marie Triepcke Krøyer Alfvén

Utdannelse

Det danske kunstakademiet var stengt for kvinnelige elever frem til 1888, og da den unge Marie Triepcke på 1880-tallet ville utdanne seg til maler, var hun henvist til privatundervisning. Hennes første lærer ble maleren Carl Thomsen, som drev en tegneskole i København. Vinteren 1888-1889 studerte hun i Paris under blant andre maleren Pierre Puvis de Chavannes. Også Anna Ancher var elev av Puvis de Chavannes i denne perioden.

Ekteskap og barn

I Paris møtte Marie også maleren Peder Severin Krøyer, som hun giftet seg med i Augsburg den 23. juni 1889. Ekteparet Krøyer fikk datteren Vibeke Krøyer i 1895.
Ekteskapet med P.S. Krøyer var stormfullt. I 1902 traff Marie den svenske komponisten Hugo Alfvén på Sicilia. Krøyer ville ikke gi Marie skilsmisse før i 1905, da Marie ble gravid med Alfvén og fødte datteren Margita Alfvén. Dette ble ansett som en stor skandale, og Maries ekteskap med Hugo Alfvén ble først inngått i 1912, etter P.S. Krøyers død. Marie bosatte seg i Stockholm sammen med Alfvén og sine to døtre, i det nybygde Alfvénsgaard. Også Maries annet ekteskap ble stormfullt. I 1928 søkte Hugo Alfvén skilsmisse, noe Marie motsatte seg, og paret ble først skilt i 1936. Skilsmissetvisten dreide seg i stor grad om hjemmet Alfvéngaard, som det var Marie som i første rekke hadde satt sitt preg på. Ved skilsmissen tilfalt boligen datteren Margita.
Marie Triepcke Krøyer Alfvén er begravet på kirkegården i Leksand i Sverige.

Verker

Marie Triepcke debuterte i 1888 som maler på den juryerte utstillingen på Charlottenborg, som den gang var det offisielle visningssted for ny kunst. I 1891 var hun for øvrig med på å grunnlegge Den Frie Udstilling, en kunstnersammenslutning som ble stiftet i protest mot adgangskravene til det etablerte Charlottenborg. Marie og P.S. Krøyer dro i 1891 til Skagen, der de ble en del av den nordiske kunstnerkolonien som betegnes som Skagenmalerne. I de kommende årene malte hun lite, og utviklet i stedet en stadig sterkere interesse for innredning og formgivning.
Som kunstner kom Marie Triepcke Krøyer Alfvén i skyggen av sine mannlige kolleger, ikke minst sin internasjonalt berømte første ektemann P.S. Krøyer. Hun var også sterkt selvkritisk til sin egen kunst, og etterlot seg kun 20 registrerte verker. Ifølge Skagens Museum var hennes kunstnerskap stort sett ukjent frem til midten av 1980-tallet, og først i 2002 dukket det opp et større antall tegninger og oljeskisser fra hennes hånd.
Ceres-kvartalet

Ceres-kvartalet er et kvartal i Gamla stan i Stockholm. Kvartalet er omgitt av Stortorget i nord, Skomakargatan i vest, Svartmangatan i øst og Tyska brinken i sør.  Kvartalet består av tolv eiendommer: Ceres 2, Ceres 4–9 og 11–14 samt Ceres 16.

Navnet

Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. «Ceres» var i den romerske mytologien såkornet og korndyrkingens gudinne.

Kvartalet

Kvartalet Ceres ligger midt i Gamla stan og begrenses i nord av Stortorget og i sør av Tyska kyrkan. I kvartalets nordlige del, Ceres 9, ligger det såkalte Huset Kulan eller Rövarkulan etter den kanonkulen som er innmurt i bygningens hjørne Stortorget / Skomakargatan. Ifølge en legende har kulen blitt skutt dit fra Brunkeberg i forbindelse med Gustav Vasas beleiring av Stockholm i 1521 og var ment å drepe Kristian II når han satt i et av husets vinduer, men bommet på sitt mål.
I samme hus og nabohuset Ceres 11 ligger historiske Stortorgskällaren som siden 1939 har sine lokaler i sokkeletasjen og i middelalderske kjellerhvelv, som muligvis stammer fra Spanske Drufwans tid. Kroen var en av Stockholms eldste med aner fra 1500-tallet. Det nåværende huset ble oppført i 1816 på de middelalderske kjellerhvelvene. Det ble bygd fullstendig om i 1937–1939, etter tegninger av arkitekt Otar Hökerberg da det fikk sitt nåværende utseende og Stortorgskällaren flyttet inn.
I eiendommen Ceres 13 (Svartmangatan 6) ligger fra 1931 Mäster Olofsgården. Huset var på 1400-tallet eid av Sten Sture den eldre. Johan III donerte huset til Pontus De la Gardie 1576. I 1620 ble det bygd om og på 1800-tallet skjedde ytterligere to ombygginger.
Foreningen for Muskelsyke

Foreningen for Muskelsyke (FFM) ble stiftet 5. desember 1981 i Oslo. Foreningen organiserer mennesker med nevromusklulære sykdommer og deres familier. Nevromuskulære sykdommer omfatter en rekke sjeldne sykdommer i det perifere nervesystemet, i overgang mellom nerve og muskel, og i selve muskulaturen. 
Foreningen for Muskelsyke baserer sin virksomhet på en sentral målsetting om full deltakelse og likestilling for alle. FFMs mål er et inkluderende samfunn på alle områder, hvor alle – også funksjonshemmede – får mulighet til full deltakelse og likestilling ut fra sine egne forutsetninger. Dette innebærer også en kamp mot alle former for diskriminering av funksjonshemmede.
Foreningen har fylkeslag over hele landet, og har ca. 1700 medlemmer (2007). 
Foreningen for Muskelsykes Ungdom (FFMU) er foreningens ungdomsorganisasjon.
Foreningen utgir tidsskriftet MuskelNytt.
Foreningen er medlem av Funksjonshemmedes Fellesorganisasjon (FFO), Funksjonshemmedes Studieforbund (FS) og European Alliance of Neuromuscular Disorders Associations (EAMDA).
Li Yansong

Karriere

Han deltok i sine første paralympiske sommerleker i Paralympiske sommerleker 2004 i Athen. Individuelt fikk han sølv på 400 meter, bak Adekundo Adesoji, og på 4 x 100 meter fikk Kina gull. På stafettlaget løp han sammen Qifeng Duan, Li Qiang og Xiang Wu. 
Ved Paralympiske sommerleker 2008 i Beijing fikk han to medaljer. På 200 meter fikk han sølv, bak Hilton Langenhoven, og på 4 x 100 meter stafett fikk Kina gull. Her deltok han også på 400 meter, men ble diskvalifisert i finalen. 
Ved VM i friidrett for handikappede i 2011 (IPC Athletics World Championships) i Christchurch på New Zealand ble han slått ut i innledningsheatet på 400 meter, med tiden 54,73. Også på 4 x 100 meter ble Kina slått ut i innledningsheatet. 
Han deltok ved Paralympiske sommerleker 2012 i London. På 100 meter satte han ny asiarekord i finalen, med 10,91, og fikk bronse på denne distansen bak Fedor Trikolitsj og Mateusz Michalski. På 200 meter fikk han også bronse, og igjen satte han ny asiarekord, med 22,04 i finalen. Her vant Mateusz Michalski gullet og Fedor Trikolitsj sølvet. Kina vant sølv på 4 x 100 meter stafett, bak Russland, med Xue Lei, Yuan Yizhi og Yang Yuqing på laget, i tillegg til Yansong Li.
Idrettslaget Framsteg

Idrettslaget Framsteg har sitt opphav i bygda Finsland øverst i Songdalen. Idrettslaget ble stiftet 14. april 1918.
Bygda har ikke hatt noen form for herrelag siden 1991, men har kommet tilbake og kunne skimte med 3.-plass i 6. divisjon avdeling 2 (2015).
Framsteg har sin arena på Lauvsland i Finsland.
Framsteg herrelag har et oppmøte på i snitt 127 personer på sine hjemmekamper. Deler av 2015-sesongen ble spilt på Øvrebø kunstgressbane grunnet snø.
Absolute Music 48

Absolute Music 48 er det 48. samlealbumet i den norske Absolute Music-serien og ble utgitt 28. februar 2005.
Norgesmesterskapet i boksing 1940

Norgesmesterskapet i boksing 1940 ble arrangert i Turnhallen i Oslo 11.–12. mars.
Kongepokalen ble vunnet av Aage Andersen.
Sexhibition

Sexhibition er en årlig, norsk varemesse med først og fremst utstillere av erotiske og pornografiske produkter. Sexhibition blir arrangert i Rockefeller Music Hall i Oslo og er Nordens største og eldste erotiske messe. Messen har blitt organisert og ledet av Nils Ally siden den startet i 1995. Sexhibition er i omfang det største arangementet som konsertlokalet Rockefeller Music Hall arrangerer, siden messen foregår over fire dager hvert år og har mange besøkende.
Xylenini

Utseende

Artene i denne gruppen har forholdsvis lange og smale forvinger med jevn ytterkant. Grunnfargen er som oftest gråaktig, bare noen få arter, for eksempel grønt eikefly (Dichonia aprilina) kan karakteriseres som fargerike.

Levevis

Xylenini flyr om natten, og de fleste artene kommer gjerne til lys.
Luiza Złotkowska

Karriere

På Tor Pilica i Tomaszów Mazowiecki innehar hun for tiden banerekorden på mini firkant for damer som hun satte i november 2005. Hun har flere ganger forbedret banerekorder på Tor Pilica (6 ganger),  Tor Cos i Zakopane (4 ganger) og Tor Blonie i Sanok (1 gang), alle i Polen.
Złotkowska debuterte i verdenscupen for senior i november 2004 i Berlin på 1500m og 3000m begge ganger i b-gruppa i verdenscup nr 2 for sesongen. 
Hun ble etter OL i Vancouver 2010 tildelt Ordenen Ridderkors av Polonia Restituta for fremragende prestasjoner i idrett og aktiviteter for å fremme og spre ideen om OL.
Pseudophaula

Utseende

Middelsstore, lange og tynne, lyst brunlige trebukker. Pronotum er sylindrisk uten pigger på sidene, dekkvingene parallellsidige, lange og smale, med små, mørke prikker.

Utbredelse

Slekten er vidt utbredt i Sør-Amerika.
Hackesche Höfe

Hackesche Höfe er et kompleks av 8 sammenhengende bakgårder, i Spandauer Vorstadt ved Hackescher Markt i bydelen Mitte i Berlin, Tyskland. I alt strekker gårdene seg over et areal på 9.200 m².
Området ved Hackesche Höfe er blitt et meget populært område i Berlin med en rekke små butikker, restauranter og gallerier. Det er anlagt i 1906 og er utført i jugendstil. Siden 1977 har området vært fredet, og i 1997 ble en omfattende renovering av området avsluttet.
The Man from U.N.C.L.E.

Handling

Serien handler om UNCLE-agentene Napoleon Solo og Illya Kuryakin, som kjemper mot skurker i alminnelighet og forbrytersyndikatet THRUSH i særdeleshet. UNCLE er en akronym for «United Network Command for Law and Enforcement».

Om serien

Den er opphav til spin-off-serien The Girl from U.N.C.L.E. (1966) og i TV-filmen The Return of the Man from U.N.C.L.E.: The Fifteen Years Later Affair (1983).
Deler av serien ble på 1960-tallet redigert til åtte spillefilmer.
Pardosa albomarginata

Utseende

Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
27. oktober

Navnedag

Sturla, Sture
820-årene

-- 820 -- 821 -- 822 -- 823 -- 824 -- 825 -- 826 -- 827 -- 828 -- 829
Tiårsoversikt
Forsvarssjefens medaljeråd

Forsvarssjefens medaljeråd var et norsk rådgivende utvalg som behandlet spørsmål om dekorering av militært personell med norske ordener og medaljer, heraldiske spørsmål og uniformssaker. Rådet var underlagt Forsvarssjefen. I januar 2008 ble rådet erstattet av Forsvarssjefens dekorasjonsråd og supplert med et overordnet organ kalt Forsvarssjefens stridsdekorasjonsråd.

Dekoreringssaker

Forsvarssjefens medaljeråd behandlet forslag om tildeling av Forsvarets medaljer. Dette gjaldt først og fremst Forsvarets medalje for edel dåd, Forsvarsmedaljen med laurbærgren, Forsvarets medalje for falne og sårede i strid, Forsvarets medalje for internasjonale operasjoner, Forsvarets operasjonsmedalje og Militærkorset. 
Forsvarssjefens medaljeråd behandlet også forslag om tildelinger Krigsmedaljen og Deltagermedaljen, som begge tildeles for innsats under den andre verdenskrig, samt forslag om tildelinger av norske utmerkelser som ikke er rent militære. For Den Kongelige Norske Fortjenstorden, der saksgangen går gjennom Forsvarssjefen og Forsvarsdepartementet, behandlet rådet forslag om tildeling. Ved forslag om tildeling av Kongens fortjenstmedalje til militært personell var medaljerådet anbefalende instans. Rådet kunne også bli forelagt til uttalelse saker om tildeling av St. Olavs Orden.

Heraldikk og andre spørsmål

I tillegg til spørsmål knyttet til tildelinger av utmerkelser, fungerte Forsvarssjefens medaljeråd også som Forsvarets heraldiske utvalg. Rådet godkjente våpenmerker og emblemer til bruk i Forsvaret. 
Rådet uttalte seg videre om saker knyttet til Forsvarets uniformer.

Sammensetning

Forsvarssjefens medaljeråd besto av en leder fra Forsvarsstaben, samt en representant for Hæren, Sjøforsvaret, Luftforsvaret og Heimevernet. I tillegg hadde rådet en sekretær. I saker som gjaldt Forsvarets medalje for internasjonale operasjoner hadde rådet tilknyttet en representant for Vernepliktsverket.
Golofa tepaneneca

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse

Arten er beskrevet fra delstaten Puebla i Mexico.
Mikke Mus

Film

Figuren ble skapt av Walt Disney i 1928, og opptrådte i sin første tegnefilm, Plane Crazy. 15. mai dette året. 18. november samme år kom den første Mikke-filmen med lyd, Steamboat Willie. Fra debuten og gjennom 1930- og 40-tallet kom det en jevn strøm av Mikke Mus-filmer frem til 1953, da den siste kortfilmen for kino, The Simple Things, ble laget. I 1983 kom filmen Mickey's Christmas Carol og i de senere årene har han vært brukt hovedsakelig i TV-programmer for barn. 
I tegnefilmene opptrer Mikke Mus ofte sammen med Minni Mus, Langbein (Goofy), Donald Duck og Pluto. Han har fått en stjerne på Hollywood Walk of Fame.

Mikkes norske stemmer

I den opprinnelige norske versjonen av filmen «Gøy og gammen», tidligere kjent som «Bongo og Mikke og bønnestengelen» og originalt «Bongo», var det Carsten Winger som ga stemmen til Mikke. I den opprinnelige norske versjonen av «Mikkes juleeventyr» var det Trond Brænne som ga stemmen hans. Siden 1990 var det Harald Mæle som hadde stemmen, og i dag er det Anders Baasmo Christiansen som har stemmen.

Tegneserier

I tillegg til tegnefilmer har Mikke Mus opptrådt i tegneserier. Floyd Gottfredson tegnet avisstripen fra 1930 til 1975 og står bak mange av bifigurene som opptrer i tegneseriene. Paul Murry og Carl Fallberg er andre som har gjort seg bemerket med sitt arbeid med Mikke Mus-serier. I Norge har Mikke Mus vært en fast skikkelse i Donald Duck & Co siden bladet startet i 1948, og i 1980 fikk han et blad oppkalt etter seg, da Donald Duck Spesial skiftet navn til Mikke Mus. Han opptrådte også i bladet Skippern, hvor både han og Langbein gikk under sine originale navn.
I tegneseriene fremstilles Mikke Mus ofte som kjæreste med Minni Mus. Hans beste venn er Langbein. I flere av tegneseriene har han også ansvaret for nevøene Tipp og Topp. Mikke har i tillegg en hund av ukjent rase som heter Pluto. 
Mikke og Langbein framstilles ofte som detektiver og de jobber ofte sammen med blant annet Politimester Fiks og mesterdetektiven Bein-Holmsen. Dette yrket har skaffet Mikke en rekke fiender. Blant de mest kjente finner vi Spøkelseskladden, Svarte-Petter, Skaftetryne, Mikro-Midas, Farlige Fiffus og Ørnulf Ørn.
I de italienskproduserte tegneseriene som utgis på norsk i Donald Pocket opptrer av og til  Marlin og Zapotek, professorer som har en tidsmaskin. Denne brukes ofte til å sende Mikke og Langbein til tider og steder der andre aldri har vært.
Den polske korridor

Den polske korridor var tilnavnet brukt om det smale polske landområde som strakk seg opp til Østersjøen og avskilte fristaten Danzig og Østpreussen fra Det tyske rike i mellomkrigstiden .
Området tilhørte Polen ettersom det ble tilkjent det da landet gjenvant sin selvstendighet etter første verdenskrig som et resultat av Versaillestraktaten.
Dette område var Polens forbindelse til havet i perioden 1919–1939. Samtidig var «korridoren» en av de utløsende årsakene til andre verdenskrig; Tysklands krav på jernbaneforbindelse og en «ekstraterritoriell motorvei» mellom Østpreussen og de øvrige delene av Det tyske rike skulle avstås av Polen. 
Da korridoren ble til var befolkningen blandet. Men de fleste av kommunene var overveiende polsktalende (eventuelt med mange kasjuber som talte et slavisk språk tett opp mot polsk).
Etterhvert ble den tyske befolkningsandelen mindre, noe som primært skyldtes tysk fraflytning, men også noe polsk tilflytting. Befolkningen i Den polske korridor bestod i 1930 av ca. to millioner mennesker, hvorav 78 % var polakker eller kasjuber, 19 % tyskere, og 3 % jøder. Den tyske og jødiske minoritet bodde fortrinnsvis i byene og utgjorde de fleste av de beskjeftigede i industrier og håndverk. Rundt 94 % av befolkningen var katolsk. Det var også små protestantiske og jødiske minoriteter. Særlig i Toruń (Thorn) var befolkningen blandet både etnisk, språklig og konfesjonelt. Der var det tyskspråklige segmentet i flertall (tyskere, tyskspråklige jøder). I Zempelburg utgjorde jødene flertallet.
I årene 1944 til 1947 ble den tyske befolkning fordrevet fra den tidligere tyske korridor, slik at den etterpå var nesten utelukkende polsk og kasjubisk befolket.
Skegrie

Skegrie er et tettsted i Trelleborg kommune i Skåne län i Sverige. I 2010 hadde tettstedet 1 106 innbyggere.
Slaget om Atlanterhavet (andre verdenskrig)

Strategisk bakgrunn

Storbritannia var en øynasjon, med oversjøiske kolonier og var sterkt avhengig av handel og forsyninger sjøveien. Britene trengte mer enn en million tonn importerte forsyninger pr uke for å overleve og fortsette krigen mot Tyskland. Slaget om Atlanterhavet dreide seg derfor om de alliertes kamp for å holde forsyningslinjene åpne; og Tysklands kamp for å isolere Storbritannia.
Tilsvarende var Sovjetunionen avhengig av å få forsyninger utenfra for sin krigføring mot Tyskland på Østfronten etter at Tyskland innledet Operasjon Barbarossa. Totalt gikk det 78 konvoier med til sammen 1400 forsyningsskip i det såkalte Lend-Lease-programmet i perioden august 1941 og mai 1945, til tross for at det ikke gikk noen konvoier i periodene juli-august 1942 og mars-november 1943. Totalt ble 85 handelsskip og Royal Navy eskortefartøyer senket.
Periga

Utseende

Middelsstore (vingespenn 60-90 millimeter), nokså spinkle, gråbrune påfuglspinnere uten øyeflekker. Forvingen kan være litt krokete i spissen. Disse spinnerne har lengdestriper på vingene som ser ut som midtribben i et blad når sommerfuglen sitter, og bidrar slik til deres gode kamuflasje.

Levevis

Som hos mange andre påfuglspinnere kan larvene leve på mange ulike busker og trær. Larvene lever gjerne selskapelig, i alle fall som unge. De kan legge ut på vandringer på en lang rekke, den ene bak den andre. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem. Hemileucinae er den sommerfugl-gruppen som forårsaker mest medisinske problemer i Mellom- og Sør-Amerika.

Utbredelse

Slekten er utbredt i Mellom- og Sør-Amerika.
Goñi (Uruguay)

Historie

Goñi ble grunnlagt av Juan Goñi.

Transport

Ruta 5 Brigadier General Fructuoso Rivera forbinder Goñi (km. 166) med Montevideo, Canelones, Capilla del Sauce, Florida, Durazno, Sarandí del Yí og Rivera.